ประกาศคณะกรรมการกิจการโทรคมนาคมแห่งชาติประกาศคณะกรรมการกิจการโทรคมนาคมแห่งชาติเรื่องกระบวนการออกใบอนุญาตแบบอัตโนมัติ (Automatic License) (ฉบับที่ ๓) โดยที่เป็นการสมควรแก้ไขเพิ่มเติมประกาศคณะกรรมการกิจการโทรคมนาคมแห่งชาติเรื่อง กระบวนการออกใบอนุญาตแบบอัตโนมัติ (Automatic License) และประกาศคณะกรรมการกิจการโทรคมนาคมแห่งชาติ เรื่องกระบวนการออกใบอนุญาตแบบอัตโนมัติ (Automatic License) (ฉบับที่ ๒)เพื่อให้มีความเหมาะสมในการอนุญาตประกอบกิจการโทรคมนาคมยิ่งขึ้นและเพื่ออำนวยความสะดวกให้แก่ผู้ประกอบกิจการโทรคมนาคมตลอดจนให้เกิดความรวดเร็วในการดำเนินการอาศัยอำนาจตามความในมาตรา๕๑ (๔) และ (๕)แห่งพระราชบัญญัติองค์กรจัดสรรคลื่นความถี่และกำกับกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๔๓อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๓ มาตรา ๔๕ มาตรา ๔๖ มาตรา ๔๗มาตรา ๖๑ และมาตรา ๖๔ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย ประกอบกับมาตรา ๗ และมาตรา๘ แห่งพระราชบัญญัติการประกอบกิจการโทรคมนาคม พ.ศ. ๒๕๔๔ แก้ไขเพิ่มเติมโดยพระราชบัญญัติการประกอบกิจการโทรคมนาคม(ฉบับที่ ๒) พ.ศ. ๒๕๔๙อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๑ มาตรา ๔๓ และมาตรา ๔๕ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกิจการโทรคมนาคมแห่งชาติจึงประกาศกำหนดกระบวนการออกใบอนุญาตแบบอัตโนมัติ(Automatic License) เพิ่มเติม ดังต่อไปนี้ข้อ๑[๑]ประกาศนี้ให้มีผลใชับังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๒ บรรดาประกาศ ข้อบังคับและคำสั่งอื่นใดในส่วนที่มีกำหนดไว้แล้วในประกาศนี้หรือซึ่งขัดหรือแย้งกับประกาศนี้ให้ใช้ประกาศนี้แทนข้อ๓ ให้เพิ่มความต่อไปนี้เป็น (๑๑) -(๑๙) ใน ๑.๔ ของข้อ ๑ ภาคผนวก ก แบบใบอนุญาตและประเภทบริการที่ใช้กระบวนการออกใบอนุญาตแบบอัตโนมัติ(Automatic License)แนบท้ายประกาศคณะกรรมการกิจการโทรคมนาคมแห่งชาติ เรื่องกระบวนการออกใบอนุญาตแบบอัตโนมัติ (Automatic License) ซึ่งแก้ไขเพิ่มเติมโดยประกาศคณะกรรมการกิจการโทรคมนาคมแห่งชาติ เรื่องกระบวนการออกใบอนุญาตแบบอัตโนมัติ (Automatic License) (ฉบับที่ ๒)(๑๑) บริการอินเทอร์เน็ต (Internet Service)(๑๒)บริการโทรศัพท์เคลื่อนที่เสมือนแบบ Non Facilities Based MVNO ระดับ Medium หรือ Thin(๑๓)บริการบัตรโทรศัพท์ระหว่างประเทศ(๑๔)บริการอีเทอร์เน็ต (Ethernet Service)(๑๕)บริการโทรศัพท์พื้นฐานใช้งานนอกสถานที่ในลักษณะเคลื่อนที่ (PCT)(๑๖)บริการโทรศัพท์ธรรมดา โดยผ่านผู้ให้บริการโทรศัพท์ประจำที่และโทรศัพท์เคลื่อนที่(๑๗)บริการโทรศัพท์ประจำที่(๑๘)บริการโทรศัพท์เคลื่อนที่(๑๙)บริการโทรศัพท์ระหว่างประเทศ ข้อ๔ ให้เพิ่มความต่อไปนี้เป็น ๑.๕ -๑.๑๐ ของข้อ ๑ ภาคผนวก กแบบใบอนุญาตและประเภทบริการที่ใช้กระบวนการออกใบอนุญาตแบบอัตโนมัติ (Automatic License) แนบท้ายประกาศคณะกรรมการกิจการโทรคมนาคมแห่งชาติ เรื่องกระบวนการออกใบอนุญาตแบบอัตโนมัติ (Automatic License)๑.๕ บริการขายส่งบริการ สำหรับบริการโทรศัพท์เคลื่อนที่เสมือนแบบ Non Facilities Based MVNO ระดับ Medium หรือ Thin๑.๖บริการโทรศัพท์ผ่านเครื่องแปลงสัญญาณโทรศัพท์เคลื่อนที่โทรภายในประเทศ/ระหว่างประเทศ๑.๗บริการ Forward Call๑.๘บริการ Video Conference๑.๙บริการออดิโอเท็กซ์ (Audiotext Service)๑.๑๐บริการมูลค่าเพิ่มการบันทึกและส่ง (Store-and-Retrieve Value-Added Service) ข้อ๕ ให้เพิ่มความต่อไปนี้เป็น ข้อ ๔ของภาคผนวก ก แบบใบอนุญาตและประเภทบริการที่ใช้กระบวนการออกใบอนุญาตแบบอัตโนมัติ (Automatic License) แนบท้ายประกาศคณะกรรมการกิจการโทรคมนาคมแห่งชาติ เรื่องกระบวนการออกใบอนุญาตแบบอัตโนมัติ (Automatic License)๔. บริการอื่น ๆ ตามมติที่ประชุมคณะกรรมการกำหนดข้อ๖ประกาศฉบับนี้ใช้บังคับถึงผู้ยื่นขอรับใบอนุญาตแบบที่หนึ่งทุกรายที่อยู่ในระหว่างการดำเนินการยื่นขอรับใบอนุญาตประกาศ ณ วันที่ ๒๑กันยายน พ.ศ. ๒๕๕๓ศาสตราจารย์ประสิทธิ์ ประพิณมงคลการประธานกรรมการกิจการโทรคมนาคมแห่งชาติปริยานุช/ผู้จัดทำ๒๑ ตุลาคม ๒๕๕๓ณัฐวดี/ตรวจ๒๑ ตุลาคม ๒๕๕๓วิภา/ปรับปรุง๑๒กันยายน ๒๕๕๙กลุชาติ/ตรวจ๑๑พฤศจิกายน ๒๕๕๙[๑] ราชกิจจานุเบกษาเล่ม ๑๒๗/ตอนพิเศษ ๑๒๐ ง/หน้า ๕๔/๑๔ ตุลาคม ๒๕๕๓